open-index/open-wikipedia-markdown huggingface dataset:
Zēns un gārnis

**"Zēns un gārnis"** (, *Kimitachi wa Dō Ikiru ka*) ir 2023. gada Japānas animācijas filma, kuras scenārija autors un režisors ir Hajao Mijadzaki. Filmu producēja *[[Studio Ghibli]]*. Filmas nosaukums japāņu valodā nozīmē "Kā jūs dzīvojat?"; tā ir atsauce uz 1937. gada tāda paša nosaukuma romānu, kura autors Gendzaburo Jošino parādās filmā, taču filmas sižets nav saistīts ar romāna notikumiem. Filmā ietverti autobiogrāfiski elementi no paša režisora bērnības, piemēram, mātes zaudējums, bērnība Otrā pasaules kara laikā un pārcelšanās no Tokijas uz laukiem.

Producents Tošio Sudzuki apgalvoja, ka "Zēns un gārnis" ir līdz šim visdārgākā Japānā producētā filma.

Filmas pirmizrāde notika  Japānā un to izplatīja *[[Toho]]*. Filmu demonstrēja gan parastajos kinoteātros, gan augstākās kvalitātes formātos, piemēram, IMAX. Pirms filmas pirmizrādes to apzināti nereklamēja, jo *Ghibli* izvēlējās pirms Japānas pirmizrādes neizdot nevienu filmas reklāmklipu, attēlu, sižeta izklāstu vai informāciju par aktieriem, izņemot vienu plakātu.

Filma saņēma kritiķu atzinību un visā pasaulē iekasējusi gandrīz 140 miljonus ASV dolāru. Starp daudzajām atzinībām tā ieguva arī Zelta globusa balvu kā labākā animācijas filma, tādējādi kļūstot par pirmo ar roku zīmēto animācijas filmu, kas nav angļu valodā, kā arī Amerikas Kinoakadēmijas balvu kategorijā "Labākā animācijas filma".

## Sižets
Tokija, Otrā pasaules kara beigu posms Klusajā okeānā. 11 gadus vecais Mahito ugunsgrēkā zaudē māti un patveras pie sava tēva mātes dzimtajā pilsētā. Viņi pārceļas uz vecu savrupmāju lielā īpašumā, kurā atrodas nomaļš tornis, kur sācis ligzdot pelēkais gārnis.

Mahito ir dalītas jūtas pret savu tēvu, kurš vada kara materiālu ražotni, un savu jauno pamāti Nacuko, kas ir viņa mātes jaunākā māsa. Viņš atsvešinās arī skolā. Mahito uzzina, ka torni uzcēlis viņa mātes tēvocis, kurš beigās tajā pazuda un nekad vairs nav redzēts.

Kādu dienu Nacuko pēkšņi pazūd, tāpēc Mahito dodas uz torni, lai viņu meklētu. Pelēkā gārņa vadīts, viņš neviļus nonāk citā pasaulē. Mahito attopas dīvainā valstībā, kur vienlaikus pastāv dzīvie un mirušie. Satiekot tās pārsteidzošos iemītniekus, viņš iepazīst pasaules noslēpumus.

## Atsauces

## Ārējās saites
Batanesa

**Batanesa** (, , ) ir viena no Filipīnu provincēm valsts ziemeļdaļā, Kagajanas Ielejas reģionā. Administratīvi dalās 6 municipalitātēs un sīkāk 29 barangajās. Batanesa ir mazākā Filipīnu province gan pēc platības, gan pēc iedzīvotāju skaita. Provinces centrs un lielākā apdzīvotā vieta ir Basko. Lielākā daļa iedzīvotāju ir salu pamatiedzīvotāji ivatani un neliela iloku minoritāte.

## Ģeogrāfija
Province izvietojusies Lusonas šaurumā valsts ziemeļos. Aizņem Batanas salas un neapdzīvotās Balintangas salas. Austrumos provinces krastus apskalo Filipīnu jūra, bet rietumos — Dienvidķīnas jūra. Ziemeļos Baši šaurums provinci atdala no Taivānas, bet dienvidos Balintangas šaurums atdala no Kagajanas provincei piederošajām Babujanas salām. Salas lielākoties vulkāniskas izcelsmes; augstākais kalns ir Iraja (1008 m vjl) Batanas salā.

## Vēsture
Spānija pasludināja Batanas salas par Filipīnu kolonijas daļu 1783. gadā. Sākotnēji formāli tās administrēja kā Kagajanas provinces daļu, bet tā kā ziemeļos esošo Baši šaurumu intensīvi izmantoja Britu Austrumindijas kompānija, Spānijas koloniālā vadība, baidoties, ka salas nonāks britu kontrolē, ieviesa tajās tiešu pārvaldi. Amerikāņu koloniālajā laikā salas atkal iekļāva Kagajanas provincē, bet 1909. gadā tika atjaunota kā patstāvīga province. Otrā pasaules kara laikā Batanesa kļuva par pirmo amerikāņu Filipīnu teritoriju, ko okupēja Japāna.

## Ārējās saites
Ingveraugu rinda

**Ingveraugu rinda** (*Zingiberales*) ir viendīgļlapju rinda, kurā ir klasificētas 8 dzimtas, 68 ģintis un 2600 sugas. Ingveraugu kārta ir unikāla un morfoloģiski daudzveidīga. Lielākā daļa rindā klasificēto augu ir lakstaugi ar sakneņiem, kuriem tikai ziedēšanas laikā ir stublāji. Ziedi parasti ir lieli un koši, un putekšņlapas bieži ir pārveidotas — tās veido krāsainas ziedlapiņām līdzīgas struktūras, kas piesaista apputeksnētājus. Augu apputeksnē galvenokārt kukaiņi, kā arī daži putni un mazi zīdītāji, piemēram, sikspārņi un lemuri.

Ingveraugu rindas sugas ir sastopamas visur tropos, kā arī dažas sugas ir sastopamas subtropu un mērenā klimata joslā.

Rindā ir klasificēti vairāki dekoratīvi augi (karaliskā strelīcija, marantas, helikonijas), pārtikā izmantoti augi (banāni, plantāni), garšaugi un tautas medicīnā izmantoti augi (ingvers, kardamons, kurkuma).

## Klasifikācija
Ingveru kārtā ir klasificētas šādas dzimtas:

* Banānu dzimta (*Musaceae*) Juss.
* Ingveraugu dzimta (*Zingiberaceae*) Martinov
* Marantu dzimta (*Marantaceae*) R.Br.
* Strelīciju dzimta (*Strelitziaceae*) Hutch.
* *Cannaceae* Juss.
* *Costaceae* Nakai
* *Heliconiaceae* Vines
* *Lowiaceae* Ridl.

## Galerija

Attēls:Canna Coccinea 2003072001.jpg|*Canna coccinea*
Attēls:Tapeinochilos ananassae 5313.JPG|*Tapeinochilos ananassae*
Attēls:Heliconia latispatha (Starwiz).jpg|*Heliconia latispatha*
Attēls:Orchidantha maxillarioides - Botanischer Garten - Heidelberg, Germany - DSC01154.jpg|*Orchidantha maxillarioides*
Attēls:Maranta leuconeura 5zz.jpg|*Maranta leuconeura*
Attēls:Musa rosea (11136355116).jpg|*Musa rosea*
Attēls:Strelitzia reginae River of Life Church 240 Hamilton Rd Chermside IMGP1905.jpg|Karaliskā strelīcija (*Strelitzia reginae*)
Attēls:Kecombrang Hutan Madapi.jpg|*Etlingera elatior*


## Atsauces
Batanas salas

**Batanas salas** (, ) ir Filipīnām piederošs arhipelāgs Lusonas šaurumā. Administratīvi ietilpst Kagajanas Ielejas reģiona Batanesas provincē, kur iedalās sešās municipalitātēs. Apdzīvo ivatani un lielākā apdzīvotā vieta ir provinces galvaspilsēta Basko.

## Ģeogrāfija
Izvietojušās arhipelāga ziemeļos Lusonas šaurumā starp Dienvidķīnas jūru rietumos un Filipīnu jūru austrumos. No Taivānas salas ziemeļos arhipelāgu atdala  platais Baši šaurums, bet no Babujanas salām dienvidos —  platais Balintangas šaurums. Arhipelāgā 10 salas, no kurām lielākās un vienīgās apdzīvotās ir Batana (95 km²), Itbajata (79 km²) un Sabtanga (34 km²). Salas vulkāniskas izcelsmes, lielākoties kalnainas un atrodas aktīva vulkānisma zonā. Augstākā salu virsotne ir Iraja (1008 m vjl) Batanas salā. Valda tropu klimats. Viss arhipelāgs un akvatorija ap to 2106 km² platībā iekļauts Batanas salu aizsargājamā ainavapvidū.

## Atsauces

## Ārējās saites
Basko

**Basko** (, , ) ir municipalitāte Filipīnās, Kagajanas Ielejas reģionā, Batanesas provinces administratīvais centrs un lielākā apdzīvotā vieta. Batanas salas rietumu krastā Irajas kalna pakājē. Basko atrodas lidosta, kas nodrošina tiešu satiksmi ar galvaspilsētu Manilu.

Nodēvēta par godu Filipīnu 53. ģenerālgubernatoram (1778-1787) Hosē Basko i Vargasam, kurš pakļāva Batanas salas, nogalinot ivatanu vadoni Amanu Dangatu.

## Atsauces

## Ārējās saites
Rādžkota

**Rādžkota** (, ) ir pilsēta Indijas ziemeļrietumos, Gudžarātas štatā. 2023. gadā pilsētā dzīvoja 2,04 miljoni iedzīvotāju. Pēc iedzīvotāju skaita tā ir ceturtā lielākā pilsēta Gudžarātas štatā. Tā bija viena no straujāk augošajām pilsētām pasaulē laika posmā no 2006. līdz 2020. gadam. Rādžkotā ir attīstīta rūpniecība, piemēram, inžnierzinātnes, tekstilrūpniecība, keramikas izstrādājumu gatavošana, mašīnbūve. Rādžkota ir Mahatmas Gandija jaunības gadu pilsēta. Mājā, kurā viņš dzīvoja, izveidots muzejs.

## Atsauces

## Ārējās saites
Edgars Avotiņš

**Edgars Avotiņš** (dzimis ) ir latviešu politiķis, bijušais Smiltenes novada domes priekšsēdētājs. Šo amatu viņš ieņēma no  līdz 2024. gada vasarai, kad atkāpās no amata.

## Atsauces
Kordiljeras administratīvais reģions

**Kordiljeras administratīvais reģions** (, , ) ir viens no Filipīnu reģioniem valsts ziemeļdaļā. Aizņem Lusonas salas kalnaino ziemeļdaļu un iekļauj 6 provinces un 1 neatkarīgo pilsētu. Reģiona centrs un lielākā pilsēta ir Bagio.

## Vēsture
Visā Spānijas koloniālā perioda laikā Centrālā Kordiljera ar tajā dzīvojošajām kalniešu igorotu tautām bija grūti kristianizējams un administrējams. Koloniālajā laikā tika izveidotas vairākas molitāri politiskas komandansijas, kas pildīja provinču funkcijas. Amerikāņu administrācijas laikā tika izveidota Kalnu province, kur bijušās komandansijas tika iekļautas kā subprovinces. 1966. gadā Kalnu province tika sadalīta četrās patstāvīgās provincēs. Reģions izveidots 1987. gadā un bija plānots kā viens no diviem Filipīnu autonomajiem reģioniem, bet vēlētāji 1990. un 1998. gada plebiscītos autonomijas projektu noraidīja.

## Ģeogrāfija
Reģions aizņem kalnaino Centrālo Kordiljeru Lusonas salas ziemeļos un ir vienīgais Filipīnu reģions bez izejas uz jūru. Robežojas rietumos ar Ilokosu, austrumos — ar Kagajanas Ieleju, bet dienvidos — ar Centrālo Lusonu. Augstākā virsotne ir Pulags  vjl.

## Administratīvais iedalījums
thumb|220px|left|upright=0.95|Kordiljeras reģiona administratīvais iedalījums
 

**Piezīmes**

## Atsauces

## Ārējās saites
Smilšu iela (Ilūkste)

**Smilšu iela** ir maģistrālas nozīmes iela Ilūkstē, daļa no vietējās nozīmes autoceļa V711 *Ilūkste—Urbanišķi—Daugavpils*. Tā sākas krustojumā ar Brīvības un Priežu ielu pilsētas austrumu daļā un beidzas atkārtotā krustojumā ar Brīvības ielu. Kopējais ielas garums — 471 metri. Visā garumā klāta ar asfalta segumu un autotransporta satiksmei atvēlētas pa vienai braukšanas joslai katrā virzienā.

## Vēsture

## Ielas raksturojums
Smilšu iela sākas krustojumā ar Brīvības un Priežu ielu un virzās kā divu joslu asfaltēts ceļš austrumu virzienā, abās pusēs izbūvētas gājēju ietves. Šajā posmā pāra numuru pusē (ārpilsētas virzienā) ierīkota neizmantota sabiedriskā transporta pieturvietas *kabatiņa*. Pēc 25 metriem ielas pāra numuru pusē atsākas Brīvības iela, pēc 100 metriem - savienojums ar Mazo Smilšu ielu.

Pēc iepriekšminētā krustojuma atļautais braukšanas ātrums noteikts 30 km/h, kā arī gājēju ietve abās ielas pusēs fragmentāra un sliktā stāvoklī. Smilšu iela beidzas atkārtotā krustojumā ar Brīvības ielu, kas ir vietējā autoceļa V711 daļa un ielas turpinājums ārpilsētas virzienā.

### Ielu savienojumi
Smilšu iela ir savienota ar šādām ielām:
* Brīvības iela (ielas turpinājums pilsētas centra virzienā) / Priežu iela (T veida krustojums pāra numuru pusē)
* Brīvības iela (neregulējams T veida krustojums pāra numuru pusē)
* Mazā Smilšu iela (neregulējams T veida krustojums nepāra numuru pusē)
* Brīvības iela (neregulējams Y veida krustojums, vienlaicīgi ielas turpinājums ārpilsētas virzienā)

## Apbūve
Smilšu ielā galvenokārt pēc individuāliem projektiem būvētas savrupmājas, tostarp vairāki neapbūvēti zemesgabali.

## Sabiedriskais transports
Ielā visā garumā kursē starppilsētu autobusu maršruts nr. 6166. *Daugavpils—Arone—Ilūkste*(apkalpo SIA ‘’Daugavpils autobusu parks’’), nav ierīkotas pieturvietas pēc pieprasījuma.

## Skatīt arī
* Ilūkste
* Ilūkstes ielu uzskaitījums

## Atsauces
Agroklimatiskie rādītāji

**Agroklimatiskie rādītāji** ir klimatisko apstākļu sakarība ar lauksaimniecības kultūraugu augšanu, attīstību un miera stāvokli. Svarīgākie agroklimatiskie rādītāji Latvijas apstākļos ir temperatūra un mitrums veģetācijas periodā un zemākās temperatūras pārziemošanas laikā vai miera periodā. Saskaņā ar agroklimatiskajiem rādītājiem veic agroklimatisko rajonēšanu. Siltuma daudzumu veģetācijas periodā, kurš nosacīti pieņemts pie temperatūras virs +10 °C, sauc par aktīvo temperatūru summu. Aktīvo temperatūru summa Latvijā vidēji svārstās no 1700° Vidzemes augstienē līdz 2100° valsts dienvidaustrumos. Cits rādītājs ir efektīvo temperatūru summa, kas ir vidējo diennakšu temperatūru summa virs bioloģiskās nulles robežas, turklāt vairumam Latvijas kultūraugu šī bioloģiskā nulle atbilst +5 °C. Katra auga attīstībai nepieciešama noteikta efektīvo temperatūru summa. Latvijā tā parasti ir 1400—1700 °C robežās.

Mitrumu analizē ar hidrotermisko koeficientu (HTK), kurš parāda saņemtā mitruma attiecību pret patērēto un ir tieši proporcionāls nokrišņu daudzumam un pretēji proporcionāls temperatūru summai laikposmā ar t° virs 10 °C. HTK Latvijā svārstās no 1,5 Zemgales līdzenumā līdz 2,4 Vidzemes augstienē, ekstremālos gados sasniedz 0,6—3,0.

Pārziemošanas apstākļu vidējā temperatūra tiek aprēķināta kā vidējā no gadu minimālajām temperatūrām.

Citi agroklimatiskie rādītāji ir bezsala perioda ilgums, sniega segas noturība un biezums.

## Rādītāji

### Aktīvo temperatūru summa, kas nepieciešama dažādām lauksaimniecības kultūrām
* kukurūza 2000—3000°
* cukurbietes 2000°
* kartupeļi 1200—2400°
* vasaras kvieši 1200—2000°
* mieži 800—1600°

### Efektīvo temperatūru summa dažādu koku un krūmu uzziedēšanai
* ievas, ķirši — 125°
* ābeles — 185°
* ceriņi — 200°
* liepas — 680°

### Hidrotermiskais koeficients
* >1,8 — pārmitrs
* 1,3-1,8 — mēreni mitrs
* 0,4-1,3 — nepietiekami mitrs

## Atsauces

## Ārējās saites
Banānu dzimta

**Banānu dzimta** (*Musaceae*) ir ingveraugu rindas dzimta, kurā ir klasificētas trīs ģintis un aptuveni 91 suga. Dzimtas dabiskais izplatības areāls ir Āfrikas un Āzijas tropos. Dzimtā klasificētie augi ir lakstaugi ar viltus stumbru, kuru veido pārklājošies lapu bazālie apvalki, kas liek dažiem dzimtas pārstāvjiem izskatīties kā koksnes kokiem. Šāds stumbrs var sasniegt 15 metru augstumu. Lielās lapas var būt līdz trīs metriem garas un pusmetru platas.

Šajā dzimtā ir iekļuti komerciāli nozīmīgie banānkoki, kuri audzē banānus, un daudzi citi dzimtas augi tiek audzēti dekoratīvos nolūkos.

## Klasifikācija
Atkarībā no informācijas avota, dzimtā tiek izdalītas 2—3 ģintis:

* Banānaugi (*Musa*)
* *Ensete*
* *Musella* (sugas mēdz iedalīt *Ensete* ģintī).

## Galerija

Attēls:Musa acuminata 5.jpg|*Musa acuminata*
Attēls:Ensete superbum Plant image 4.jpg|*Ensete superbum*
Attēls:Ensete superbum at kasaragod.jpg|*Ensete superbum*


## Atsauces
I Minho

**I Minho** (; dzimis ) ir Dienvidkorejas aktieris, dziedātājs un modelis. Slavu, ne tikai Dienvidkorejā, bet arī pasaulē, ieguva ar piedalīšanos 2009. gada seriālā *[[Boys Over Flowers]]*, kas ieguva lielu popularitāti. Viņš filmējies arī tādos seriālos kā *[[City Hunter]]* (2011), *[[The Heirs]]* (2013), *[[Legend of the Blue Sea]]* (2016) un *[[The King: Eternal Monarch]]* (2020), kā arī tādās filmās kā *[[Gangnam Blues]]* (2015) un *[[Bounty Hunters]]* (2016).

Kopš 2017. gada 12. maija viņš pildīja alternatīvo dienestu kā sociālais darbinieks. 2019. gada 25. aprīlī Minho tika atbrīvots no dienesta.

## Ārējās saites
I (uzvārds)

**I** () ir korejiešu uzvārds.

Cilvēki ar šādu uzvārdu:
* I Čonsu — Dienvidkorejas futbolists, aizsargs (1980);
* I Minho — Dienvidkorejas aktieris, dziedātājs un modelis (1987);
* I Mjonbaks — Dienvidkorejas politiķis (1941);
* I Sinmans — korejiešu politiķis, pirmais Dienvidkorejas prezidents (1875—1965);
* Ī Sojona — Dienvidkorejas kosmonaute (1978).
Ingveraugu dzimta

**Ingveraugu dzimta** (*Zingiberaceae*) ir ingveraugu rinda, kurā ir klasificētas aptuveni 50 ģintis un 1600 sugas. Daudzi no dzimtā klasificētajiem augiem ir nozīmīgi krāšņumaugi, garšaugi vai ārstnieciskie augi.

## Klasifikācija
Ingveraugu dzimtā ir klasificēti šādi taksoni:

* ***Apakšdzimta Siphonochiloideae***
** ***Cilts Siphonochileae***
*** *Siphonochilus*
* ***Apakšdzimta Tamijioideae***
** ***Cilts Tamijieae***
*** *Tamijia*
* ***Apakšdzimta Alpinioideae***
** ***Cilts Alpinieae***
*** Laterningveri (*Etlingera*)
*** *Adelmeria*
*** *Aframomum*
*** *Alpinia*
*** *Amomum*
*** *Aulotandra*
*** *Cyphostigma*
*** *Elettaria*
*** *Elettariopsis*
*** *Geocharis*
*** *Geostachys*
*** *Hornstedtia*
*** *Lanxangia*
*** *Leptosolena*
*** *Plagiostachys*
*** *Renealmia*
*** *Siliquamomum*
*** *Vanoverberghia*
*** ×*Alpingera* F. Luc-Cayol (*Alpinia* × *Etlingera*) — starpģinšu hibrīds
** **Cilts Riedelieae**
*** *Burbidgea*
*** *Pleuranthodium*
*** *Riedelia*
*** *Siamanthus*
* ***Apakšdzimta Zingiberoideae***
** ***Cilts Zingibereae***
*** Kurkumas (*Curcuma*)
*** Ingveri (*Zingiber*)
*** *Boesenbergia*
*** *Camptandra*
*** *Caulokaempferia*
*** *Cautleya*
*** *Cornukaempferia*
*** *Curcumorpha*
*** *Distichochlamys*
*** *Haniffia*
*** *Haplochorema*
*** *Hedychium*
*** *Hitchenia*
*** *Kaempferia*
*** *Kedhalia*
*** *Laosanthus*
*** *Myxochlamys*
*** *Nanochilus*
*** *Newmania*
*** *Parakaempferia*
*** *Pommereschea*
*** *Pyrgophyllum*
*** *Rhynchanthus*
*** *Roscoea*
*** *Scaphochlamys*
*** *Smithatris*
*** *Stadiochilus*
*** *Stahlianthus*
** ***Cilts Globbeae***
*** *Gagnepainia*
*** *Globba*
*** *Hemiorchis*

## Galerija

Attēls:Etlingera elatior Laos.jpg|*Etlingera elatior*
Attēls:Hedychium coronarium Flower.jpg|*Hedychium coronarium* 
Attēls:Kaempferia elegans 2.jpg|*Kaempferia elegans*
Attēls:Renealmia cernua20020312.jpg|*Renealmia cernua*
Attēls:Yandina - Zingiber spectabile 01.jpg|*Zingiber spectabile*


## Atsauces
Vienības laukums (Ilūkste)

**Vienības laukums** ir vietējas nozīmes iela un vienlaicīgi arī galvenais skvērs Ilūkstē, daļa no reģionālā autoceļa P72 *Ilūkste (Virsaiši)—Bebrene—Birži*. Tas atrodas pie Ilūkstes katoļu baznīcas, pie krustojuma ar Brīvības, Pilskalnes, Raiņa un Stadiona ielu pilsētas centrālajā daļā. Kopējais ielas garums — aptuveni 220 metri. Visā garumā klāts ar asfalta segumu un autotransporta satiksmei atvēlētas pa vienai braukšanas joslai katrā virzienā pēc rotācijas apļa principa.

## Ielu savienojumi
Vienības laukums ir savienots ar šādām ielām:
* Brīvības iela
* Stadiona iela
* Pilskalnes iela
* Raiņa iela

## Infrastruktūra
* Vienības laukumā 1 atrodas Ilūkstes luterāņu baznīca.
* Vienības laukumā 3 atrodas VAS ‘’Latvijas pasts’’ Ilūkstes pasta nodaļa.

### Sabiedriskais transports
Pa Vienības laukumu kursē vairāki starppilsētu autobusu maršruti.

## Skatīt arī
* Ilūkste
* Ilūkstes ielu uzskaitījums

## Atsauces
Lingala

**Lingala** (*Lingála*) ir viena no bantu valodām, kas pieder Nigēras-Kongo valodu saimei. Tā ir valsts valoda divās valstīs — Kongo Republikā un Kongo DR. Lingala kā dzimtā valoda ir aptuveni 20 miljoniem cilvēku (2020. gadā), bet pratēju skaits tiek lēsts pat līdz 60 miljoniem, jo tā ir viena no ikdienā lietotajām valodā Kongo upes baseinā.

## Vēsture
Lingala ir attīstījusies no bobangi valodas, ko vēsturiski lietoja tirdzniecības sakariem gar Kongo upi. Koloniālajā laikā, īpaši 19. gadsimta beigās, valoda tika standartizēta, un katoļu misionāri, piemēram, Svētā Gara tēvi, sistematizēja lingalas gramatiku, pielāgojot to katehēzes un izglītības vajadzībām.

Beļģijas koloniālās administrācijas laikā lingala kļuva par militāro un administratīvo palīgvalodu Kongo teritorijā. Tā tika ieviesta arī *Force Publique* (koloniālais armijas formējums), kas veicināja tās izplatību un prestižu.

Pēc neatkarības iegūšanas lingala saglabāja savu nozīmi kā kultūras un ikdienas saziņas valoda. Tā kļuva īpaši populāra caur mūziku, piemēram, *soukous* un *rumba zaïroise*, kas 20. gadsimta vidū un beigās kļuva pazīstama visā Āfrikā.

Mūsdienās lingala turpina attīstīties pilsētvidē, aizgūstot vārdus no franču, portugāļu un angļu valodām. Pilsētu lingala (*Lingala ya cité*) atšķiras no tradicionālākām vai standartizētām formām.

## Ārējās saites
Ontārio "Reign"

**Ontārio Reign** () ir profesionāla hokeja komanda, kas piedalās Amerikas Hokeja līgas (AHL) turnīrā, no 2015.–2016. gada sezonas. Komanda atrodas Ontārio, Kalifornijā un ir saistīta ar Nacionālās hokeja līgas klubu Losandželosas "Kings", un mājas spēles aizvada Toyota Arena arēnā.

Komanda ir bijušās komandas Manchester "Monarchs" AHL komandas aizvietotāja, kad 2015. gadā vairākas citas franšīzes izveidoja Klusā okeāna divīziju. Komanda pieder *Anschutz Entertainment Group* kompānijai. "Reign" nomainīja tāda paša nosaukuma ECHL komandu, kas spēlēja no 2008. līdz 2015. gadam, un pēc tam pārcēlās uz Mančestru, Ņūhempšīras štatā, ar jaunu nosaukumu Mančestras "Monarchs".
## Sasniegumi
* **Divīzijas čempioni**: 1
** 2015.—16.
## Atsauces

## Ārējās saites
* https://ontarioreign.com/
* Eliteprospects.com komandas lapa
Jonas grāmata

thumbnail|upright=1.2|Glezna, kurā attēlots, kā zivs izspļauj Jonu ārā no vēdera
**Jonas grāmata**, arī **Jonasa grāmata**, saīsinājumā ***Jonah*** (, *yoná*), ir Vecās Derības grāmata, viena no divpadsmit mazo praviešu grāmatām. Tajā ir 4 nodaļas. Par tās autoru tradicionāli tiek uzskatīts pravietis Jona. Šajā grāmatā stāstīts par to, kā Jona tika pēc Dieva gribas sūtīts uz Asīrijas pilsētu Ninīvi, lai brīdināto to, ka tās ļaunie darbi ir nonākuši Dieva redzeslokā. Tā vietā viņš devās uz Taršišu un tālāk uz Jafu, kur kāpa uz kuģa un devās jūrā. Kuģi piemeklēja vētra, un tika noskaidrots, ka tieši tāpēc, ka Jona nebija devies uz Ninīvi, kuģis nespēja no vētras izkļūt. Jona tika iemests jūrā. Tur viņu aprija liela zivs, un tās vēderā pavadīja trīs dienas un trīs naktis. Kad Jona nožēloja savus grēkus, Dievs lika zivij izspļaut viņu ārā. Tikai tagad Jona devās uz Ninīvi, lai paziņotu tās iedzīvotājiem par Dieva gribu.

## Ārējās saites
World Team Challenge

***World Team Challenge*** ir starptautiskas biatlona sacensības, kas kopš 2002. gada katru gadu laikā no Ziemassvētkiem līdz Jaunajam gadam notiek *[[Veltins-Arena]]* stadionā Gelzenkirhenē. Iepriekš līdzīgas sacensības tajā pašā laikā notika Rūpoldingā, taču kopš 2001. gada finansiālo problēmu dēļ norises vieta tika mainīta. Sacensības neietilpst Pasaules kausā.

2010. gada pasākums drošības apsvērumu dēļ no decembra tika pārcelts uz nākamā gada martu, jo stadiona jumta daļa ielūza sniega segas dēļ. COVID-19 pandēmijas dēļ 2020. un 2021. gadā sacensības notika Rūpoldingā.
ja pedeja 

2024. gadā pirmo reizi piedalījās Latvijas biatlonisti Andrejs Rastorgujevs un Baiba Bendika. Pirmajā daļā ar kopēju starta viņi ieņēma 8. vietu, bet iedzīšanā finišēja pēdējā (10.) vietā.

## Formāts
Sportisti sacenšas komandās, katrā no tām pa vienam vīrietim un vienai sievietei. Biatlonisti mainās pēc katra apļa un tam sekojošās šaušanas. Viena distances apļa garums ir 1,2 kilometri. Atšķrirībā no stafetēm Pasaules kausa posmos, šajās sacensībās nav rezerves patronu. Sacensības sastāv no divām daļām. Pirmajā daļā visas komandas dodas distancē ar kopēju startu, otrajā daļā notiek iedzīšana pēc pirmās daļas rezultātiem. Uzvarētāji tiek noskaidroti pēc iedzīšanas.

## Uzvarētāji

## Atsauces

## Ārējās saites

* Oficiālā tīmekļa vietne
Bengeta

**Bengeta** (, , , , ) ir viena no Filipīnu provincēm valsts ziemeļdaļā, Kordiljeras administratīvajā reģionā. Administratīvi dalās 13 municipalitātēs un sīkāk 140 barangajās. Provinces centrs un lielākā pilsēta ir Latrinidada. Bagio pilsēta ir anklāvs provinces teritorijā, tai administratīvi un politiski nepieder, bet dažkārt tiek pieskaitīta statistiskos nolūkos. Provincē daudznacionāls iedzīvotāju sastāvs, lielākoties kalniešu igorotu tautas kankanaji (43 %), ibaloji (29 %), kalanguji (4 %), kā arī 20. gadsimtā ieceļojušie iloki (13 %).

## Ģeogrāfija
Province izvietojusies Lusonas salas ziemeļdaļā Centrālās Kordiljeras kalnienes dienvidos. Ziemeļos robežojas ar Dienvidilokosu un Kalnu provinci, austrumos — ar Ifugao un Nuevaviskaju, dienvidos — ar Pangasinanu, bet rietumos — ar Launionu. Provinces lielākā daļa atrodas Agno upes augšteces baseinā. Reljefs kalnains, augstākā virsotne ir Centrālās Kordiljeras augstākais kalns Pulags (2928 m vjl) uz robežas ar Nuevaviskaju un Ifugao. Provincē daudz derīgo izrakteņu; nozīmīgas zelta atradnes. Valda subtropu kalnu klimats, aprīļa vidējā temperatūra 25.3 °C, janvāra — 13.3 °C. Ziemas mēnešos vērojamas salnas.

## Vēsture
Provinci apdzīvojošie kankanaji un ibaloji šajā teritorijā apmetās vismaz 14. gadsimtā, ierodoties no zemieņu apgabaliem. Spāņu koloniālie spēki vairākkārt neveiksmīgi mēģināja iegūt kontroli pār šo apvidu, bet tie bija neveiksmīgi līdz 1830. gadiem, kad šeit atklāja zelta atradnes un pakļaušanai tika norīkoti lielāki spēki pulkveža Giljermo Galveja vadībā, kas iekaroja Latrinidadas ieleju, kuras agrākais igorotu nosaukums bija Bengeta. 1846. gadā apvidus kļuva par Kalnu provinces (*La Montañosa*) apriņķi, bet 1854. gadā tika izveidota Bengetas militāri politiskā komandansija. 1908. gadā Bengeta kļuva par Kalnu provinces subprovinci, bet 1920. gadā tai pievienoja daļas no likvidētajām Amburajanas un Lepanto subprovincēm. 1930. gados Bengetā sāka rūpnieciski iegūt zeltu un ieplūda darbaspēks no apkārtējām zemienēm. 1966. gadā Kalnu provinci sadalīja četrās un Bengeta kļuva par patstāvīgu provinci. 1973. gadā, organizējot Filipīnu reģionus, Bengetu iekļāva Ilokosā, bet 1987. gadā to iekļāva jaunizveidotajā Kordiljeras reģionā.

## Ārējās saites
Prēmčands

**Dhanpats Rajs Šrivastava** (*Dhanpat Rai Srivastava*), plašāk zināms kā **Prēmčands** (, ; dzimis , miris ), bija Britu Indijas rakstnieks, kurš rakstīja hindustāņu valodā. Viņam bija liela ietekme uz Indijas literatūras veidošanos, ir viens no visvairāk lasītajiem un cienītajiem indiešu rakstniekiem. Savos darbos rakstīja par cilvēku ikdienas grūtībām, sociālajām problēmām un nevienlīdzību, kas valdīja Britu Indijā. Prēmčanda ievērojamākie darbi ir “Godāna” un “Teiksma par Rāmu”.

## Ārējās saites
Pirmais Ķīnas—Japānas karš

**Pirmais Ķīnas—Japānas karš** bija konflikts starp Cjinu dinastiju (Ķīnu) un Japānas Impēriju no  līdz  par ietekmi Korejas pussalā, jo šī pussala bija gan militāri stratēģiski, gan saimnieciski svarīga teritorija. Japānas Impērija šajā karā guva pārsvaru, gūstot uzvaras gan jūras kaujās, gan uz sauszemes. Karš noslēdzās ar Simonoseki līgumu, kurā Ķīna atzina Japānas Impērijas pretenzijas uz Korejas pussalu. Pēc šī kara ļoti pasliktinājās ķīniešu varenība, un citām valstīm kļuva vieglāk iegūt ietekmi par dažādām ķīniešu pārvaldītajām sfērām.

Ilgtermiņā šīs karš iezīmēja 20. gadsimta notikumus Austrumāzijā, kad Japānas Impērija pakļāva plašas teritorijas ne tikai Ķīnā, bet arī daudzviet citur.

## Ārējās saites
Tods Hauards

thumb|Tods Hauards 2010. gadā
**Tods Endrjū Hauards** (, dzimis 1970. gadā) ir amerikāņu videospēļu dizaineris, režisors un producents. Viņš darbojas kā videospēļu režisors un izpildproducents *[[Bethesda Game Studios]]*, kur viņš vadīja *[[Fallout (datorspēļu sērija)|Fallout]]* un *[[The Elder Scrolls]]* sēriju izstrādi.

## Privātā dzīve
Hauards apprecējās ar savu sievu 1995. gada 8. jūlijā Svētā Tomasa Mora katoļu baznīcā Allentaunā, Pensilvānijas štatā. Viņam ir dēls, kurš dzimis 2003. vai 2004. gadā.

## Darbojās

## Atsauces

## Ārējās saites
Veselība (spēļu terminoloģija)

alt=A light red bar, 39% of which is filled with a darker shade of red|thumb| Veselības josla, videospēles tēla veselības rādītāja piemērs
thumb|Videospēles tēla dzīvību joslas piemērs
**Veselība** vai **dzīvība** ir videospēļu vai galda spēļu rādītājs, kas nosaka maksimālo bojājumu vai noguruma apjomu, kas rodas, pirms spēlētājs iziet no spēles. Lomu spēlēs tas parasti izpaužas kā **trāpījuma punkti** (**HP**), kas ir skaitlisks atribūts, kas atspoguļo varoņa vai objekta veselību. Veselību var attiecināt arī uz iznīcināmiem spēles vides elementiem, transportlīdzekļiem un to atsevišķām daļām. Videospēlēs veselību bieži attēlo ar vizuāliem elementiem, piemēram, daļskaitli, veselības joslu, mazu ikonu sēriju (dzīvībām) vai vizuāliem efektiem, kā asinīm uz spēles ekrāna, lai gan to var attēlot arī akustiski, piemēram, ar varoņa sirdspukstiem.

## Atsauces
Genadijs Kurdjumovs

**Genadijs Kurdjumovs** (dzimis 1941. gadā) ir Latvijas baltkrievu inženieris, uzņēmējs un sabiedriskais darbinieks. Viņa vecākais brālis Leonīds Kurdjumovs bija aktīvs politiķis.

Pēc Maskavas Dzelzceļa transporta inženieru institūta absolvēšanas strādāja par inženieri, kļuva par Zinātniskās ražošanas apvienības "Sistēma" ģenerāldirektoru.

1989. gadā viņu ievēlēja par PSRS Tautas deputātu kongresā no Rīgas Oktobra rajona nacionāli teritoriālā vēlēšanu iecirkņa kā PSKP atbalstītu kandidātu.

Pēc Latvijas PSR Augstākās Padomes 1990. gada 15. februāra "Deklarācijas jautājumā par Latvijas valstisko neatkarību" Latvijas PSR Augstākās Padomes Prezidija priekšsēdētājs Anatolijs Gorbunovs G. Kurdjumovu iekļāva komisijā pasākumu sagatavošanai Latvijas ekonomiskās un politiskās neatkarības atjaunošanai.

Vēlāk nodarbojies ar uzņēmējdarbību, bijis iekļauts Latvijas miljonāru sarakstā.

## Atsauces
Juris Janeks

**Juris Janeks** (dzimis  Dunikas pagastā; miris ) bija Latvijas lauksaimnieks, sabiedriskais darbinieks un politiķis. Bijis ievēlēts PSRS Tautas deputātu kongresā, bet pēc tam bijis 5. Saeimas deputāts.

## Dzīvesgājums
Dzimis 1937. gada 18. jūlijā Dunikas pagasta "Šuķos". Absolvēja Latvijas Lauksaimniecības akadēmijas Zootehnikas fakultāti.

Bija Liepājas rajona Tautas deputātu padomes izpildkomitejas priekšsēdētāja pirmais vietnieks, agrorūpniecības apvienības "Liepāja" padomes priekšsēdētājs.

1989. gadā J. Janeku ievēlēja par PSRS Tautas deputātu kongresā no Liepājas lauku nacionāli teritoriālā vēlēšanu iecirkņa kā Latvijas Tautas frontes atbalstītu kandidātu.

1993. gada Saeimas vēlēšanās, kandidējot no saraksta "Saskaņa Latvijai — atdzimšana tautsaimniecībai", J. Janeku ievēlēja par 5. Saeimas deputātu. Saeimā darbojās frakcijā "Saskaņa Latvijai", bet no 1994. gada bija partijā Tautsaimnieku politiskā apvienība. 1995. gada 2. februārī nolicis Saeimas deputāta mandātu.

Vēlāk politikā darbojies maz, 2002. gadā iesaistījies Sociāldemokrātu savienībā. Bijis uzņēmuma "Liepājas labība" direktors.

Miris 2022. gada 8. decembrī.

## Apbalvojumi
Triju Zvaigžņu ordenis, IV šķira

## Atsauces
Patversmes iela (Ilūkste)

**Patversmes iela** ir vietējas nozīmes iela Ilūkstē. Tā sākas krustojumā ar Avotu ielu pilsētas dienvidaustrumu daļā un beidzas blakus Katoļu kapiem. Kopējais ielas garums — 502 metri. Posmā līdz ceļam uz Katoļu kapiem klāta ar asfalta segumu un autotransporta satiksmei atvēlētas pa vienai braukšanas joslai katrā virzienā, atlikušajā posmā — grants segums (vairāk līdzinās zemes ceļam) ar vienu braukšanas joslu.

## Vēsture

## Ielas raksturojums
Patversmes iela sākas T veida krustojumā ar Avotu ielu un virzās kā divu joslu asfaltēts ceļš dienvidaustrumu virzienā, izbūvēts ielu apgaismojums un abās pusēs aizaugušas gājēju ietves. Ielas sākumā pēc individuāliem projektiem būvētas savrupmājas, tostarp vairāki neapbūvēti zemesgabali.

Pēc 110 metriem, skaitot no ielas sākuma, seko krustojums ar Priežu ielu, kas ir daļa no reģionālā autoceļa P72 *Ilūkste (Virsaiši)—Bebrene—Birži*. Pēc minētā savienojuma turpinās kā divu joslu asfaltēts ceļš, bez ielu apgaismojuma un gājēju ietvēm abās pusēs. 180 metrus tālāk nepāra numuru pusē savienojums ar ceļu bez nosaukuma, pa kuru var nokļūt uz Ilūkstes pilsētas kapliču un Katoļu kapu galvenajiem vārtiem, vienlaikus beidzas asfaltētais ceļa segums un sākas grants segums (vairāk līdzinās zemes ceļam). Iepriekšminētajā posmā līdz mūsdienām saglabājusies koku aleja un nav veikta apbūve.

Turpat netālu, mazāk kā 25 metru attālumā, pāra numuru pusē izveidojas grantēts ceļš bez nosaukuma (vairāk līdzinās zemes ceļam), pa kuru var nokļūt līdz Vecticībnieku kapiem. Atlikušajā posmā nepāra numuru pusē Katoļu kapu teritorija, pāra numuru puse — nepabūvēta. Patversmes iela beidzas pie meža masīva blakus Katoļu kapiem.

### Ielu savienojumi
Patversmes iela ir savienota ar šādām ielām:
* Avotu iela (neregulējams T veida krustojums)
* Priežu iela (neregulējams krustojums)
* ceļš bez nosaukuma (neregulējams T veida krustojums nepāra numuru pusē)
* ceļš bez nosaukuma (neregulējams T veida krustojums pāra numuru pusē)

## Ievērojami objekti
* Patversmes ielā 11 atrodas Ilūkstes pilsētas kapliča, kura celta 1986. gadā un atjaunota 2022.-2023. gadā.

## Skatīt arī
* Ilūkste
* Ilūkstes ielu uzskaitījums

## Atsauces
Ārijs Vucāns

**Ārijs Vucāns** (dzimis ) ir latviešu politiķis. Preiļu novada domes priekšsēdētājs, šo amatu viņš ieņēma no  līdz .

## Atsauces
Jānis Reinholds (rakstnieks)

**Jānis Reinholds** (1896—1933) bija latviešu satīriķis, humorists un feļetonists, Neatkarības cīņu dalībnieks. Pazīstams arī ar pseidonīmiem **Ventiņu Vents**, **Trakā Dore**. Bijis vokālā dueta "Brāļi Ošlapiņi" dalībnieks, brīdi izmantojis arī pieņemto uzvārdu **Dzintarnieks**.

## Mākslinieciskā un literārā darbība
Dažus mēnešus strādāja kā aktieris Liepājas teātrī. Pēc kara nodevies literārajam un komiķa darbam. Rakstījis ar savulaik sievas pieņemto uzvārdu kā Jānis Dzintarnieks, ko pēc atgriešanās pie dzimtā uzvārda 1926. gadā turpināja izmantot kā pseidonīmu.

Ar Dzintarnieka vārdu publicējis "Orģinālkuplejas" (1920), kā arī lugas: "Medicīnas noslēpums" (1920), Īrētās bikses" (1920), "Suņu dienas" (1922) "Apsegloju melnu kuili" (1925), "Jautrās spēles" (1926) "Aizsargs Pliens" (1930), "Sieviete, kas nav zeltu atsverama" (1932).

Kā komiķis uzstājies Salamonska cirkā un varietē. Ar Jāni Robertu Lazdiņu 20. gados izveidoja komiķu muzikālo duetu "Brāļi Ošlapiņi". Sevi dēvēja par Ošlapiņu jaunāko. Ar Ošlapiņu vārdu tapusi virkne skaņu ierakstu — dziesmas un humoristiski stāstiņi. Viena no pazīstamākajām dziesmām dueta izpildījumā — "Neskrej meitiņ, ar īsu kleitiņ". Presē Jānis Reinholds publicējis feļetonus ar pseidonīmiem Ventiņu Vents un Trakā Dore. 1932. gadā izdots Ventiņu Venta humoristisks stāsts tāmnieku izloksnē "Uz dzīves plosta". Bijis satīriskā žurnāla "Svari" literārās daļas vadītājs.
thumb|262x262px|Duets "Brāļi Ošlapiņi" Solomonska cirkā. Jānis Reinholds baltajā tērpā

2007. gadā stāsts "Uz dzīves plosta" izdots izdevniecībā "Tapals". To papildina Jāņa Dreslera zīmējumi.

## Atsauces
Operazione paura

***Operazione paura*** (Operācija bailes) ir 1966. gada Itālijas gotiska šausmu filma, kuras režisors ir Mario Bava. Filmā galvenās lomas atveido Džakomo Rossi Stjuarts un Erika Blanka.

Filmas darbība norisinās 1900. gadu sākumā nelielā Karpatu ciematā, kuru terorizē slepkavnieciskas jaunas meitenes spoks.

Salīdzinot ar Bavas iepriekšējām filmām, *Operazione paura* bija neliels projekts, kurā nepiedalījās jau zināmi aktieri. Filmas pirmizrāde notika . Tā saņēma pozitīvas kritiķu atsauksmes gan Itālijā, gan ārzemēs. Mūsdienās tā tiek uzskatīta gan par vienu no Bavas labākajām filmām, gan par vienu no vislabākajām šausmu filmām vispār.

## Atsauces

## Ārējās saites
Slimnīcas iela (Ilūkste)

**Slimnīcas iela** ir vietējas nozīmes iela Ilūkstē. Tā sākas krustojumā ar Brīvības ielu pilsētas dienvidaustrumu daļā un beidzas meža masīvā netālu no pilsētas robežas. Kopējais ielas garums — 265 metri. Visā garumā bez seguma un autotransporta satiksmei atvēlētas pa vienai braukšanas joslai katrā virzienā.

## Vēsture

## Ielas raksturojums
Slimnīcas iela sākas T veida krustojumā ar Brīvības ielu un virzās kā divu joslu ceļš bez seguma dienvidaustrumu virzienā. Nepāra numuru pusē ierīkots ielu apgaismojums un saglabājušās daļēji aizaugušas gājēju ietves.

Slimnīcas iela beidzas pie meža masīva netālu no ilūkstes pilsētas robežas, taču pa tālākesošajiem zemes ceļiem iespējams nokļūt tuvāk Bobricas purvam.

Ielas nepāra numuru pusē pēc individuāliem projektiem būvētas savrupmājas, pāra numuru pusē - mežs. Kopējais ielā reģistrēto adrešu skaits — 9 (Slimnīcas iela 1, 3, 5, 7, 9, 11, 13, 15 un 17).

### Ielu savienojumi
Slimnīcas iela ir savienota ar šādām ielām:
* Brīvības iela (neregulējams T veida krustojums)

## Skatīt arī
* Ilūkste
* Ilūkstes ielu uzskaitījums

## Atsauces
Dirt

***Dirt*** ir amerikāņu rokgrupas *[[Alice in Chains]]* otrais studijas albums. To 1992. gada 29. septembrī izdeva *[[Columbia Records]]*. Ierindojoties *[[Billboard]] 200* topa 6. vietā, albums saņēma kritiķu atzinību. Kopš tā laika Amerikas Ierakstu industrijas asociācija (RIAA) to ir sertificējusi 5 reizes platīna formātā, padarot *Dirt* par līdz šim visvairāk pārdotāko grupas albumu. Tas bija pēdējais grupas albums, kas tika ierakstīts ar visiem četriem oriģinālajiem grupas dalībniekiem, jo 1993. gada janvārī basģitārists Maiks Stārs tika atlaists. *Dirt* tika nominēts ''Grammy'' balvai par labāko smagā roka izpildījumu. Mūzikas videoklips dziesmai "Would?" tika nominēts MTV video mūzikas balvai kategorijā "labākais video filmai", jo dziesma tika iekļauta Kamerona Krova 1992. gada filmas *Singles* skaņu celiņā.

Retrospektīvi, albums turpināja saņemt atzinību, *[[Rolling Stone]]* ierindojot albumu 26. vietā topā "100 visu laiku izcilākie metāla albumi". *Dirt* tika iekļauts 2005. gada grāmatā *1001 Albums You Must Hear Before You Die*. Mūzikas žurnāla "*[[Kerrang!]]* balsojumā "Critic's Choice Album of the Year" to atzina par gada albumu. *Loudwire* to nosauca par vienu no 90. gadu labākajiem metāla albumiem, savukārt *[[Rolling Stone]]* 2019. gadā to ierindoja 6. vietā savā sarakstā "50 Greatest Grunge Albums".

## Dziesmu saraksts
# "Them Bones" — 2:30
# "Dam That River" — 3:09
# "Rain When I Die" — 6:01
# "Down in a Hole" — 5:38
# "Sickman" — 5:29
# "Rooster" — 6:15
# "Junkhead" — 5:09
# "Dirt" — 5:16
# "God Smack" — 3:56
# "Intro (Dream Sequence)/Iron Gland" (reizēm saukts kā "Untitled") — 0:43
# "Hate to Feel" — 5:15
# "Angry Chair" — 4:48
# "Would?" — 3:28

## Atsauces

## Ārējās saites
Lilita

thumbnail|upright=1.0|Džona Koljē glezna “Lilita”
**Lilita** (, *Liliṯ*) ir mitoloģiska būtne, kas tiek minēta vairākās kultūrās, tostarp arī jūdaisma tradīcijās. Lilita ir saistīta ar apslēpto un tumšo pusi, kā arī ar noteiktiem seksualitātes aspektiem. Saskaņā ar jūdaisma mītiem, Lilita bija pirmā sieviete, ko Dievs radījis kopā ar pirmo cilvēku, Ādamu, tomēr viņa atteicās pakļauties Ādamam un tika izdzīta no Ēdenes dārza. Pēc tam Lilita kļuva par dēmonisku būtni, kas asociēta ar nakti un seksualitāti. Dažreiz viņa tiek uzskatīta par nesaskaņu māti, kura apdraud topošās mātes un jaundzimušos bērnus.

Lilita ir arī citās reliģiskajās tradīcijās, piemēram, asīriešu un babiloniešu mitoloģijā. Dažādās versijās viņa ir raksturota kā briesmonis vai dēmons, kas tiek saistīta ar nakti un auglību.

Tomēr Lilita jūdaisma tradīcijā netiek tik ļoti izcelta kā citās mitoloģijās, un ir dažādas viņas raksturojuma versijas. Daži interpretē viņu kā varoni, kas atsakās pakļauties patriarhālajiem kārtības likumiem, savukārt citi viņu uztver kā ļaunu spēku. Lilitas tēls ir izpētīts un interpretēts dažādi, un tas atspoguļo vēlēšanos izprast cilvēka attiecības ar dzimumu, seksualitāti un varu.

## Ārējās saites
Juris Žilko

**Juris Žilko** (dzimis ) ir latviešu tūrisma speciālists un politiķis, bijis Ķekavas novada domes priekšsēdētājs no 2021. līdz 2024. gadam. Pārstāv partiju "Izaugsme". Kopš 2025. gada — Latvijas Orientēšanās federācijas prezidents.

Pirms kļūšanas par pašvaldības deputātu un novada domes priekšsēdētāju J. Žilko bija atbildīgs par tūrisma attīstību Ķekavas novadā. Paralēli darbam pašvaldības vadībā, J. Žilko bija arī Rīgas plānošanas reģiona attīstības padomes priekšsēdētāja vietnieks un partijas "Izaugsme" valdes priekšsēdētājs (2023. gadā stājās ilggadējā partijas vadītāja Andra Skrides vietā).

2024. gada jūlijā zaudēja Ķekavas novada domes priekšsēdētāja amatu, kurā atgriezās Viktorija Baire. 2025. gada pašvaldību vēlēšanās atkārtoti ievēlēts Ķekavas novada domē no partiju "Izaugsme" un "Latvijas attīstībai" kopējā saraksta.

J. Žilko nāk no orientēšanās sporta entuziastu ģimenes, jaunības gados pats bijis augstas klases orientiertists. Ilgstoši nodarbojies ar sporta pasākumu organizēšanu Baložos, to skaitā rīkojis Baložu velokrosu. 2025. gada martā J. Žilko ievēlēja par Latvijas Orientēšanās federācijas prezidentu.

## Atsauces
Raivis Anspaks

**Raivis Anspaks** (dzimis ) ir Salaspils novada domes priekšsēdētājs, šo amatu viņš ieņem kopš , pēc tam kad iepriekšējais Salaspils novada domes priekšsēdētājs Raimonds Čudars tika ievēlēts 14. Saeimā.

Pirms kļuva par Salaspils novada domes priekšsēdētāju, bijis Salaspils novada domes priekšsēdētāja vietnieks.

## Atsauces
Ingveri

**Ingveri** (*Zingiber*) ir ģints ingveraugu dzimtā. Sugas ir sastopamas Dienvidaustrumāzijā, it sevišķi daudz Taizemē, Ķīnā, Indijas subkontinentā un  Jaungvinejā. Ģintī ir klasificētas vairāk nekā 200 sugas, tostarp ingvers, kas uzturvērtības dēļ tiek audzēts visā pasaulē.

## Klasifikācija
Ģintī ir klasificētas šādas sugas (nepilns saraksts):

* *Zingiber acuminatum* Valeton
* *Zingiber aguingayae* Docot
* *Zingiber barbatum* Wall.
* *Zingiber cernuum* Dalzell
* *Zingiber collinsii* Mood & Theilade
* *Zingiber discolor* Škornick., H.Ð.Tran & Rybková
* *Zingiber diwakarianum* R.Kr.Singh
* *Zingiber gracile* Jack
* *Zingiber kelabitianum* Theilade & H.Chr.
* *Zingiber matutumense* Mood & Theilade
* *Zingiber mioga* (Thunb.) Roscoe
* *Zingiber montanum* (J.Koenig) Link ex A.Dietr.
* *Zingiber nitens* M.F.Newman
* *Zingiber officinale* Roscoe — ingvers
* *Zingiber pyroglossum* Triboun & K.Larsen
* *Zingiber raja* C.K.Lim & Kharuk.
* *Zingiber sabuanum* K.M.P.Kumar & A.Joe
* *Zingiber spectabile* Griff.
* *Zingiber zerumbet* (L.) Roscoe ex Sm.

## Galerija

Attēls:Zingiber cernuum 15.jpg|*Zingiber cernuum* 
Attēls:Zingiber officinale flower 2.jpg|Ingvers (*Zingiber officinale*)
Attēls:Zingiber spectabile 10zz.jpg|*Zingiber spectabile* 
Attēls:Jcs-zingiber-wrayii-46973.jpg|*Zingiber wrayii*
Attēls:Zingiber zerumbet 01.JPG|*Zingiber zerumbet*


## Atsauces
Déjà Vu (filma)

***Déjà Vu*** ir 2006. gada ASV zinātniskās fantastikas spraiga sižeta filma, kuras režisors ir Tonijs Skots, bet producents Džerijs Brukhaimers. Filmā galvenās lomas atveido Denzels Vašingtons, Vels Kilmers, Pola Patone, Brūss Grīnvuds, Adams Goldbergs un Džims Kevizels.

Filma stāsta par aģentu, kuru nosūta atpakaļ laikā, lai novērstu terorista uzbrukumu Ņūorleānā un izglābtu sievieti, kurā viņš iemīlas.

Filmas *Déjà Vu* pirmizrāde notika  un to izplatīja *[[Walt Disney Studios Motion Pictures|Buena Vista Pictures Distribution]]*. Filma saņēma atšķirīgus kritiķu vērtējumus un nopelnīja 180 miljonus ASV dolāru pie 75 miljonu budžeta. Tīmekļa vietnē *[[Rotten Tomatoes]]* filmai ir 56% vērtējums.

## Atsauces

## Ārējās saites
Latrinidada

**Latrinidada** (, , ) ir municipalitāte Filipīnās, Kordiljeras administratīvajā reģionā, Bengetas provinces administratīvais centrs un lielākā apdzīvotā vieta. Atrodas provinces vidusdaļā Latrinidadas ielejā, ietilpst Bagio aglomerācijā. Nosaukums cēlies no spāņu valodas *trinidad* — trīsvienība; pēc vienas no versijām tas cēlies no trijiem kalniem, kas ieskauj ieleju.

## Vēsture
Spāņu koloniālā vara kontroli pār Bengetas teritoriju ieguva tikai 1830. gados, kad to pakļāva Giljermo Galveja vadītā ekspedīcija. Bengetas apriņķis tika nodibināts 1846. gadā. 1874. gadā Bengetas ieleja tika pārdēvēta par Latrinidadas ieleju; pēc vienas no versijām ieleja un vēlāk pilsēta nosaukta Galveja sievas Trinidadas de Galvejas (*Doña Trinidad de Galvey*) vārdā. 1890. gadā amerikāņu koloniālā administrācija ielejā nodibināja Bagio kalnu staciju (*hill station*), kas līdz 1909. gadam bija Bengetas administratīvais centrs. Pēc pilsētas statusa piešķiršanas Bagio 1909. gadā Bengetas administrāciju pārcēla atpakaļ uz Latrinidadu. Latrinidadai pilnvērtīgas municipalitātes statuss piešķirts 1950. gadā.

## Atsauces

## Ārējās saites
Viktors Buts

**Viktors Buts** (; dzimis  Dušanbē, Tadžikijas PSR, PSRS) ir Krievijas ieroču tirgotājs un kontrabandists, kuram 2012. gadā Amerikas Savienotajās Valstīs piesprieda 25 gadus cietumā. ASV tiesa atzina Butu par vainīgu vairākās apsūdzībās, tostarp sazvērestībā pārdot ieročus Kolumbijas Revolucionārajiem bruņotajiem spēkiem, organizācijai, ko ASV iestādes uzskata par teroristisku. Pats Buts savu vainu neatzina.

2022. gada 8. decembrī Buts atgriezās Krievijā pēc tam, kad tika apmainīts pret amerikāņu basketbolisti Britniju Graineri, kura Krievijā bija notiesāta par narkotiku kontrabandu. ASV amatpersonas paziņoja, ka Krievija atteicās iekļaut Polu Velanu nolīgumā, līdz ar to Džo Baidens piekrita apmaiņai viens pret vienu, tāpat kā iepriekš, apmainot Konstantīnu Jarošenko pret Trevoru Rīdu. Apmaiņa bija pārsteigums, jo ASV amatpersonas jau vairākus mēnešus bija apgalvojušas, ka ir apņēmības pilnas atgriezt mājās gan Graineri, gan Velanu, kurš kopš 2018. gada decembra atrodas ieslodzījumā saistībā ar apsūdzībām spiegošanā.

## Pēc atgriešanās Krievijā
2022. gada 9. decembrī Viktors Buts intervijā Marijai Butinai paziņoja, ka neuzskata sevi par svarīgu Krievijas politikā. 10. decembrī Buts pauda atbalstu Krievijas iebrukumam Ukrainā un atzina, ka viņš būtu brīvprātīgais, ja viņam būtu tāda iespēja un prasmes.

12. decembrī Kremlim lojālas ultranacionālistiskās Krievijas Liberāli demokrātiskās partijas priekšsēdētājs Leonīds Sluckis paziņoja, ka Buts ir saņēmis partijas biedra apliecību. 2023. gada jūlijā Buts tika izvirzīts par Uļjanovskas apgabala Likumdošanas asamblejas deputāta kandidātu.

## Personīga dzīve
Viktors Buts iepazinās ar savu nākamo sievu Allu 20. gadsimta 80. gadu beigās Mozambikā, kur viņš strādāja par tulku no portugāļu valodas padomju militārajā misijā. Allai tā bija otrā laulība. Viņu meita Elizabete ir dzimusi 1994. gadā Apvienotajos Arābu Emirātos (AAE).

Viņa vecākais brālis Sergejs Buts turpina vadīt aviācijas biznesu AAE (īpaši Šardžā) un Bulgārijā.

## Atsauces

## Ārējās saites
Jānis Vanags (deputāts)

**Jānis Vanags** (1951—) ir latviešu lauksaimnieks un sabiedriskais darbinieks.

Pēc Latvijas Lauksaimniecības akadēmijas absolvēšanas mācījās Ļeņingradas Augstākajā partijas skolā, bija Latvijas Komunistiskās partijas Madonas rajona komitejas pirmais sekretārs.

1989. gadā viņu ievēlēja par PSRS tautas deputātu no Rēzeknes teritoriālā vēlēšanu iecirkņa.

1990. gadā darbojās Latvijas Neatkarīgajā komunistiskajā partijā, tad Latvijas Demokrātiskajā darba partijā.

## Atsauces
Līga Sausiņa

**Līga Sausiņa** (dzimusi  Saldū) ir Siguldas Valsts ģimnāzijas direktore, bioloģe, pedagoģe un Siguldas novada domes deputāte. No  līdz  bija Siguldas novada domes priekšsēdētāja. Pirms tam bijusi Siguldas novada domes priekšsēdētāja vietniece.

## Izglītība
1989. gadā L. Sausiņa absolvējusi Latvijas Valsts Universitāti ar specialitāti "biologs, bioloģijas un ķīmijas pasniedzējs".

2000. gadā ieguvusi dabas zinātņu maģistra grādu bioloģijā.

## Politiskā darbība
Kopš 2009. gada ir Siguldas novada pašvaldības domes deputāte (ievēlēta no Reģionu alianses), Izglītības un kultūras komitejas vadītāja. Kopš 2013. gada L. Sausiņa bija Siguldas novada pašvaldības domes priekšsēdētāja vietniece.

2021. gada Latvijas pašvaldību vēlēšanās viņa atkal tika ievēlēta Siguldas novada domē no Nacionālās apvienības, Latvijas Reģionu apvienības un Latvijas Zaļās partijas kopējā saraksta, atkārtoti arī ievēlēta par domes priekšsēdētāja vietnieci.

Pēc 2022. gada Saeimas vēlēšanām Siguldas novada priekšsēdētājs Uģis Mitrevics savas pilnvaras zaudēja, stājoties 14. Saeimas deputāta amatā. 3. novembrī L. Sausiņa tika ievēlēta par domes priekšsēdētāju. L. Sausiņa, kas pašvaldības vēlēšanās startēja kā Latvijas Reģionu apvienības biedre, pirms ievēlēšanas par domes priekšsēdētāju no šīs partijas izstājās. 2023. gada novembrī L. Sausiņa kļuva par Nacionālās apvienības biedri. 2024. gada 25. janvārī atstādināta no priekšsēdētāja amata, kļūstot par ierindas deputāti, darbojoties opozīcijā.

2025. gada pašvaldību vēlēšanās tika ievēlēta par Siguldas novada domes deputāti no Nacionālā apvienība "Visu Latvijai!"—"Tēvzemei un Brīvībai/LNNK", Politiskā partija "Latvijas Reģionu Apvienība", VIDZEMES PARTIJA, JKP Jaunā konservatīvā partija saraksta.

## Pedagoģiskā darbība
12 gadus bijusi Krimuldas vidusskolas pedagoģe, kopš 2005. gada L. Sausiņa ir Siguldas Valsts ģimnāzijas bioloģijas skolotāja. Ar Siguldas novada pašvaldības domes 2025. gada 23. oktobra sēdes lēmumu apstiprināta par Siguldas Valsts ģimnāzijas direktori.

## Atsauces
Fjodors Kuzmins

**Fjodors Kuzmins** (; dzimis 1937. gada 27. jūnijā Astrahaņas apgabalā, miris 2006. gada 15. februārī Maskavā) bija padomju virsnieks, ģenerālpulkvedis, Baltijas kara apgabala karaspēka virspavēlnieks (1989—1991).

Pēc PSRS Bruņoto spēku ģenerālšāba Kara akadēmijas absolvēšanas uzdienējās līdz ģenerālpulkveža pakāpei un kļuva par Baltijas kara apgabala karaspēka virspavēlnieku.

1989. gadā viņu ievēlēja PSRS Tautas deputātu kongresā no Rīgas Ļeņina rajona teritoriālā vēlēšanu iecirkņa.

1991. gadā pameta Latviju. Sākotnēji bija Tālo Austrumu karaspēka virspavēlnieka vietnieks Ulanudē, bet no 1992. līdz 1997. gadam M. Frunzes Kara akadēmijas vadītājs. 1997. gadā atvaļinājies.

## Atsauces